Legal Document

Category: 45

Text:
4. ΝΟΜΟΣ ΩΔ΄ της 4/8 Απρ. 1880 Περί ναυτιλιακών διπλωμάτων των ελληνικών εμπορικών πλοίων. Άρθρ.1.-Παν ελληνικόν εμπορικόν πλοίον χωρητικότητος ανωτέρας των 10 τόννων μετά την αναγνώρισίν του ως ελληνικού, εφοδιάζεται, πριν εκπλεύση του λιμένος, με ναυτιλιακόν δίπλωμα ή διαβατήριον (CONGE), ισχύον επί εν μεν έτος δια τα μέχρι 30 τόννων χωρητικότητος πλοία, επί δύο δε έτη δια τα πλοία τα ανωτέρας χωρητικότητος. Κατά την λήξιν του ενιαυτού ή της διετίας το εμπορικόν πλοίον υποχρεούται να ανανεώση το ναυτιλιακόν του δίπλωμα, εν μεν τω εσωτερικώ εις τον πρώτον λιμένα του κατάπλου αυτού ένθα εδρεύει λιμενάρχης, εν δε τω εξωτερικώ μόνον παρά ταις προξενικαίς Αρχαίς Κωνσταντινουπόλεως, Αλεξανδρείας, Μασσαλίας, Τεργέστης, Λονδίνου, και Νέας Υόρκης. Κατά πάσαν δ’ ανανέωσιν του ναυτιλιακού διπλώματος εν τω εξωτερικώ, οι προϊστάμενοι των ειρημένων προξενικών Αρχών οφείλουσι να ανανεώσι συγχρόνως και το ναυτολόγιον του πλοίου, και να εισπράττωσι τα νόμιμα του Ν.Α.Τ. δικαιώματα. Άρθρ.2.-Τα ναυτιλιακά διπλώματα, εκδιδόμενα κατά τύπον ορισθησόμενον δια Β.Δ/τος, υπόκεινται εις τέλος χαρτοσήμου (μιας μεν δραχμής δια τα μέχρι 30 τόννων χρητικότητος πλοία, τριών δε δραχμών δια τα πλοία τα από 30 μέχρις 100 τόννων, έξ δε δραχμών δια τα πλοία τα από 100 μέχρι 200 τόννων, και δραχμών δώδεκα δια τας ανωτέρας των 200 τόννων χωρητικότητος πλοία), χαρτοσημαίνεται δε δια κινητού χαρτοσήμου, επιμελεία της εκδιδούσης το έγγραφον αυτό Αρχής. Εν τω εξωτερικώ το τέλος του ναυτιλιακού διπλώματος πληρώνεται διπλούν. Δια πάσαν παράλειψιν χαρτοσημάνσεως, είτε ολικήν είτε μερικήν, επιβάλλεται εις την εκδούσαν το έγγραφον αυτό Αρχήν πρόστιμον ίσον με το δωδεκαπλούν τέλος του ελλείποντος χαρτοσήμου. Άρθρ.3.-Πάσα προγενεστέρα διάταξις αντικειμένη εις τον παρόντα νόμον καταργείται. Ο τύπος του ναυτιλιακού διπλώματος ορίζεται δια του Β.Δ. 25 Άπρ./5 Μαΐου 1880. Τα τέλη χαρτοσήμου ωρίσθησαν δια του άρθρ. 23 του Κώδικος τελών χαρτοσήμου (τόμ. 28 σελ. 37) εις δραχ. 50 δια πλοία χωρητικότητος μέχρι 30 τόννων, εις δραχ. 100 μέχρι 200 τόννων και εις δραχ. 200 δια τα άνω των 200 τόννων. 19.Α.β.2-4 Εθνικότητα Πλοίων